Document ID: 31980R3509

ΚΑΝΟΝΙΣΜΟΣ (ΕΟΚ) αριθ. 3509/80 ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί τροποποιήσεως λόγω της προσχωρήσεως της Ελλάδος των κανονισμών (ΕOΚ) αριθ. 729/70 και (ΕΟΚ) αριθ. 355/77 όσον αφορά την προσαρμογή ορισμένων ποσών δυναμένων να χορηγηθούν από το ΕΓΤΠΕ, τμήμα προσανατολισμού
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη προσχωρήσεως 1979, και ιδίως το άρθρο 146 παράγραφος 2,
την πρόταση της Επιτροπής,
Εκτιμώντας:
ότι το άρθρο 6γ του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970, περί χρηματοδοτήσεως της κοινής γεωργικής πολιτικής(1), όπως τροποποιήθηκε τελευταία από τον κανονισμό (ΕΟΚ) αριθ. 929/79(2), καθορίζει το ποσό των χρηματοδοτικών συνδρομών οι οποίες δύναται να χορηγηθούν μέσω του τμήματος προσανατολισμού του Ευρωπαϊκού Γεωργικού Ταμείου Προσανατολισμού και Εγγυήσεων Γεωργίας (ΕΓΤΠΕ) για την περίοδο 1980/1984- ότι το ποσό αυτό έχει προβλεφθεί με βάση τις ανάγκες βελτιώσεως των γεωργικών δομών της Κοινότητος των Εννέα-
ότι οι πιστώσεις που κρίθηκαν αναγκαίες για την εφαρμογή του κανονισμού (ΕΟΚ) αριθ. 355/77 του Συμβουλίου της 15ης Φεβρουαρίου 1977, περί κοινής δράσεως για τη βελτίωση των όρων μεταποιήσεως και εμπορίας των γεωργικών προϊόντων(3), όπως τροποποιήθηκε τελευταία από τον κανονισμό (ΕΟΚ) αριθ. 1820/80(4), οι οποίες σημειώνονται στο άρθρο 16 παράγραφος 3 του κανονισμού (ΕΟΚ) αριθ. 355/77, δεν θα είναι επαρκείς από 1ης Ιανουαρίου 1981, για να καλυφθούν οι πρόσθετες δαπάνες με την εφαρμογή του παρόντος κανονισμού στην Ελλάδα-
ότι είναι απαραίτητο να προσαρμοσθούν τα ποσά αυτά, σύμφωνα με το παράρτημα II, κεφάλαιο I, δεύτερο μέρος σημείο Γ περίπτωση 1 και σημείο Ε περίπτωση 1 της πράξεως προσχωρήσεως 1979, για να αντιμετωπισθούν οι αυξημένες ανάγκες της γεωργίας στην Κοινότητα, με σκοπό να μην περιορισθούν τα αποτελέσματα της δράσεως του τμήματος προσανατολισμού του ΕΓΤΠΕ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 6γ του κανονισμού (ΕΟΚ) αριθ. 729/70 το ποσό "3 600" αντικαθίσταται από το ποσό των "3 755".
Άρθρο 2
Στο άρθρο 16 του κανονισμού (ΕΟΚ) αριθ. 365/77 η παράγραφος 3 αντικαθίσταται από το ακόλουθο κείμενο:
"3. Το προβλεπόμενο κόστος της κοινής δράσεως που βαρύνει το Ταμείο ανέρχεται, για την περίοδο μεταξύ 1ης Ιανουαρίου 1978 και 31ης Δεκεμβρίου 1982, σε 646 εκατομμύρια ευρωπαϊκές λογιστικές μονάδες, ήτοι προβλεπόμενο κόστος 122 εκατομμυρίων ευρωπαϊκών λογιστικών μονάδων ετησίως για τα έτη 1978 έως 1980 και 140 εκατομμυρίων ευρωπαϊκών λογιστικών μονάδων ετησίως για τα έτη 1981 και 1982."
Άρθρο 3
Ο παρών κανονισμός τίθεται σε ισχύ την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 22 Δεκεμβρίου 1980.

Labels: 18
15
5
6